„ Ég er talsmaður barnanna og þau eiga þetta ekki skilið “ Jón Pétur Zimsen , fyrrverandi skólastjóri Réttarholtsskóla , er nýráðinn aðstoðarmaður menningar - og menntamálaráðherra . Hann vill tryggja lágmarksþekkingu barna eftir tíu ára skólagöngu og varar við óhóflegri snjallsímanotkun . „ Lilja bauð mér í heimsókn hingað í ráðuneytið til að ræða málin , við áttum nokkra fundi og ræddum menntamál og hún bauð mér að slást í lið með sér sem ég þáði , “ segir Jón Pétur . Fréttablaðið / Sigtryggur Laugardagur 25. ágúst 2018 Auglýsing Jón Pétur sagði upp starfi sínu sem skólastjóri Réttarholtsskóla í vor og sagði við það tækifæri að menntastefna Reykjavíkurborgar væri í raun bara endurómur úr aðalnámskránni , námskrá sem er að mörgu leyti góð en var því miður innleidd í skötulíki . Það þyrfti að vinna miklu betur nemendum til hagsbóta og hafa námskrána þannig að skólafólk , foreldrar og nemendur ættu auðveldara með að vinna eftir henni . Sérstaklega minnti hann á það að þekking væri hálf hornreka í námskránni og menntastefnu borgarinnar . Það væri í raun og veru takmörkuð trygging fyrir því að nemendur öðlist ákveðna grunnþekkingu í grunnskóla . En það að öllum nemendur sé tryggð ákveðin grunnþekking auki líkurnar á því að nemendur geti verið virkir þátttakendur í lýðræðisþjóðfélagi . Það jafni líka tækifæri nemenda til lífsgæða en skólinn eigi einmitt að stuðla að jöfnun tækifæra . Hugtakinu hefur reyndar verið fundinn staður í menntastefnu borgarinnar síðan Hann gagnrýndi einnig hversu lítið eftirlit væri haft með skólastarfi . Yfirvöld firrtu sig ábyrgð . Það væri alvarlegt þar sem rúm 20% nemenda gætu ekki lesið sér til gagns sem skapaði aftur ógn við lýðræðið . „ Ef þú getur ekki lesið , hlustað eða horft þér til gagns þá eiga falsfréttir og lýðskrum mun greiðari leið að þér og ýmis hagsmunaöfl geta snúið á lýðræðið . Þú verður síður hæfur til að gagnrýna og skapa . „ Ég gagnrýndi aðallega hvernig unnið var að menntastefnu Reykjavíkurborgar og þá fannst mér hæfnipendúllinn farinn svolítið hátt . Hann kenndi fyrst náttúrufræði við skólann , gegndi seinna stöðu aðstoðarskólastjóra í sjö ár og þá stöðu skólastjóra síðustu þrjú ár á miklum umbrotatíma í starfi grunnskóla landsins . Jón Pétur stundaði nám rétt fyrir síðustu aldamót í Kennaraháskólanum . Hann naut leiðsagnar Valdimars Helgasonar í æfingakennslu í náttúrufræði og réð sig svo til starfa sem kennari í faginu í Réttarholtsskóla . Hann segist hafa kvatt Réttarholtsskóla sáttur . „ Þarna var rétti tímapunkturinn . Ég ræddi það við fjölskylduna og tók svo þetta skref og stökk svolítið út í óvissuna . Ég sakna Réttó , það er ekkert skrýtið við það því ég starfaði þar samtals í tuttugu ár . En öll svona vinna er ekki verk eins manns heldur er það allt skólasamfélagið sem tekur þátt og vinnur saman að góðum verkum , “ segir Jón Pétur . Verða að vera gagnrýnin Eitt af því sem hefur því miður borið á í íslensku skólastarfi , er hátt brottfall nemenda í framhaldsskólum landsins . Brottfallið vilja margir rekja til ónógs undirbúnings í grunnskóla . „ Ég held að sumum líði ekki nógu vel og vanti ákveðinn grunn . Það eru ákveðnar vísbendingar um að les -og hugtakaskilningur sé ekki nægur og fari mögulega hrakandi . Þau geta þetta ekki óstudd . Þess vegna hef ég talað um að það séu ekki bara börn sem búa að góðum stuðningi foreldra sem kljúfi sig frá hópnum og verði farsælir nemendur sem gangi óslitna skólagöngu . Það er skylda okkar sem samfélags . Ég vil að námskráin okkar sé þetta jöfnunartæki . Sem bæði kennarar , foreldrar og nemendur eiga auðvelt með að nýta sér . Hugarfarsbreyting er líka nauðsynleg til að ná árangri . Þar spilar margt inn í að mati Jóns Péturs . „ Mæta sterkari til leiks . Þess vegna segi ég að samfélagið allt þurfi að taka þátt og huga að þessum málum . “ Flugeldasýningin Um notkun snjallsíma segir Jón Pétur að hana þurfi að beisla . Þótt hljóðið sé tekið af þá víbrar síminn stöðugt . Ég held það sé ekki ráðlegt . Þau eru kraftmikil þessi tæki , en það þarf að beisla kraftinn . Eldurinn er góður þegar við notum hann rétt en hann getur brennt við óæskilega notkun , það sama á við um snjalltækin . Við verðum að stýra notkun barnanna okkar á þessum tækjum . Við bara verðum stundum að hafa vit fyrir þeim og okkur sjálfum , “ segir hann og minnir á að þrátt fyrir það að Íslendingar vilji betra skólakerfi og meiri árangur barna þá sé vellíðan þeirra mikilvægust . En auðvitað haldast vellíðan og námsrárangur oftast í hendur .